จับตาบาทผันผวน ลุ้นดอกเบี้ยเฟดมิ.ย.
ค่าเงินบาทมีทิศทางผันผวนและอ่อนค่าต่อเนื่องในไตรมาส 2/2561  หลังคาดเฟดขึ้นดอกเบี้ยในเดือน มิ.ย.
4 พ.ค. 2561

ค่าเงินบาทมีทิศทางผันผวนและอ่อนค่าต่อเนื่องในไตรมาส 2/2561  หลังคาดเฟดขึ้นดอกเบี้ยในเดือน มิ.ย.กลุ่มงานโกลบอลมาร์เก็ตส์ ธนาคารกรุงศรีอยุธยา เปิดเผยว่า การประชุมธนาคารกลางสหรัฐ (เฟด) ที่ลงมติคงอัตราดอกเบี้ยนโยบายไว้ในช่วง 1.50-1.75% ตามคาด  เนื่องจากเศรษฐกิจของสหรัฐเติบโตและเงินเฟ้อใกล้เป้าหมายที่ 2%ทั้งนี้ ช่วงเช้าวันที่ 3 พ.ค. ค่าเงินบาททรงตัวที่ 31.70บาท/ดอลลาร์สหรัฐ ท่ามกลางแรงซื้อเงินดอลลาร์ในตลาดโลกหลังอัตราผลตอบแทนพันธบัตรสหรัฐปรับขึ้นอย่างต่อเนื่อง ส่วนนักลงทุนต่างชาติทยอยขายพันธบัตรไทยในเดือน เม.ย. หลังจากซื้อสุทธิมาตลอด 5 เดือน ขณะที่มีสัญญาณว่าเฟดจะขึ้นดอกเบี้ยในเดือน มิ.ย. 2561 ซึ่งจะส่งผลให้ส่วนต่างระหว่างอัตราผลตอบแทนสหรัฐ และไทยกว้างมากยิ่งขึ้น และเงินบาทมีทิศทางผันผวนและอ่อนค่าต่อเนื่องในไตรมาส 2นายจิติพล พฤกษาเมธานันท์ นักกลยุทธ์ตลาดเงินตลาดทุน ธนาคารกรุงไทย  กล่าวว่า ค่าเงินบาทยังมีโอกาสที่จะอ่อนค่าเมื่อเทียบกับดอลลาร์ได้อีกเล็กน้อย